Эрэбру (лэн)

Эрэбру́ (па-швэдзку: Örebro län) — лэн, разьмешчаны ў цэнтральнай Швэцыі, пераважна ў ляндскапе Нэрке, а таксама часткова ў сумежных ляндскапах: Вэстманляндзе, Вэрмляндзе, Вэстэр’ётляндзе, Эстэр’ётляндзе, Далярне. Мяжуе з лэнамі Сёдэрманлянд, Вэстра-Ёталянд, Далярна, Вэрмлянд, Вэстманлянд і Эстэр’ётлянд. Адміністрацыйны цэнтар — Эрэбру. Геаграфія Эрэбру разьмешчаны ў цэнтральнай частцы сярэдняй Швэцыі і падзяляецца на 12 камунаў. Лэн мае выйсьце да двух буйных азёраў: Вэтэрн і Ельмарэн. Насельніцтва лэну складае 308 116 чал. (па стане на 31.12.2023). Найбуйнейшыя гарады Па стане на 2020 год найбуйнейшымі гарадамі лэну Эрэбру зьяўляюцца Эрэбру (126 604 чал.), Карльскуга (27 360 чал.), Кумла (17 264 чал.), Ліндэсбэрг (9 745 чал.). Вонкавыя спасылкі Эрэбру (лэн) — сховішча мультымэдыйных матэрыялаў